open-index/open-wikipedia-markdown huggingface dataset:
Samsung Galaxy A7 (2017)

**Samsung Galaxy A7 (2017)**, անդրոիդ օպերացիոն համակարգով աշխատող սմարթֆոն, Սամսունգ ընկերության Galaxy A սերիայի յոթերորդ սերունդը։ Թողարկվել է 2017 թվականի հունվարի 2-ին Samsung Galaxy A3 (2017)-ի և Samsung Galaxy А5 (2017)-ի հետ միասին։ Այս քայլը Սամսունգի սմարթֆոնների վաճառքի նոր սկիզբ էր, քանի որ Galaxy Note 7-ի վաճառքը դեռևս 2016 թվականի հոկտեմբերից դադարեցվել էր։

Galaxy A7 (2017) աշխատում է Android օպերացիոն համակարգի 6.0.1 Marshmallow տարբերակով, Grace UX ինտերֆեյսի հետ համատեղ։ Սմարթֆոնը հագեցած է Exynos 7880 պրոցեսորով, SoC-ը բաղկացած է 8 ARM Cortex-A53 էլեկտրոնային սխեմաից, որպես գրաֆիկական պրոցեսոր օգտագործվում է Mali-T830MP3 GPU, սարքը ունի 3 ԳԲ օպերատիվ հիշողություն և 32 ԳԲ ներքին հիշողություն, (բարձրացնելով մինչև 256 Գբ), նաև ունի microSD-քարտի օգտագործման հնարավորություն, որի համար նախատեսված դաշտը կարելի է օգտագործել նաև, որպես երկրորդ Nano-sim քարտի դաշտ։ Սմարթֆոնը ունի ոչ շարժական ուժակուտակիչ, ինչպես և իր նախորդները, որի հզորությունը կազմում է 3600 միլիամպեր/ժամ, ունի արագ լիցքավորման հնարավորություն։ Սմարթֆոնը ներառում է ip68 Sid ջրից պաշտպանման համակարգ։ Էկրանը պատրաստված է 3D ալյումինե Gorilla Glass 4 ապակուց։

## Տեղեկատվության  մատչելիություն
Թողարկումից հետո Samsung-ը հայտարարել է, որ նրանք վաճառել են ավելի քան 20 միլիոն սմարթֆոնններ, Արևելյան Եվրոպայում, Աֆրիկայում, Ասիայում և Լատինական Ամերիկայում։

Մինչդեռ Samsung Galaxy A7 (2015) ուներ ավելի լայն մատչելիություն Արևմտյան Եվրոպայի երկրներում, այս մոդելը չի վաճառվել այդ տարածաշրջանում, քանի որ այն զգալի թանկ էր, ինչպես նաև համարվում էր Samsung Galaxy S7-ի գրեթե հավասար մրցակիցը։ Փոխարենը այդ տարածաշրջանում վաճառվել են Samsung Galaxy A3 (2017) –ը և Samsung Galaxy А5 (2017):

## Տես նաև
* Սամսունգ Գալաքսի

## Ծանոթագրություններ

## Արտաքինհղումներ
https://www.gsmarena.com/samsung_galaxy_a7_(2017)-8335.php

http://www.samsung.com/my/smartphones/galaxy-a7-2017-a720f/SM-A720FZKDXME/ պաշտոնական կայք
http://gadgets.ndtv.com/samsung-galaxy-a7-2017-3945

Կատեգորիա:Սամսունգ
Կատեգորիա:Սմարթֆոններ
Դավիթ Աբրահամ

**Դավիդ Անխել Աբրահամ** (, ) արգենտինացի ֆուտբոլիստ, ֆրանկֆուրտի Այնտրախտի պաշտպան։

## Ակումբային կարիերա
Աբրահամը սկսել է իր պրաֆեսիոնալ կարիերան «Ինդեպենդենտե» ակումբում։ 2005 թվականին նա կատարեց իր դեբյուտը արգենտինական Պրեմիերայում։ Աշխարհի երիտասարդական առաջնությում հաղթելուց հետո Դավիդ տեղափոխվեց իսպանական «Խիմնաստիկ Տառագոնա»։ Դրանից հետո ակումբը չկարողացավ հանդես գալ Լա լիգայիում և Աբրահամը լքեց ակումբը։

2008 թվականին Դավիսը դարձավ շվեյցարական «Բազելի» խաղացող։ հուլիսի 18-ին Յանգ Բոյզ» ակումբի դեմ խաղում նա կատարեց իր դեբյուտը շվեյցարական Սուպերլիգայում։ 2010 թվականի հուլիսի 24-ին «Սիոն» ակումբի դեմ խաղում Աբրահամը խփեց ր առաջին գոլը «Բազեիլ» կազմում։ Ակումբի կազմում Դավիդը երեք անգամ դարձել է Շվեյցարիայի առաջնության չեմպիոն և երկու անգամ երկրի գավաթի մրցանակակիր։

2012 թվականին երբ ավարտվեց նրա պայմանագիրը «Բազելի» հետ նա դարձավ իսպանական «Խետաֆեի»ֆուտբոլիստ։ Օգոստոսի 18-ին Սեվիլիայի դեմ խաղում նա կատարեց իր դեբյուտը Լա լիգայում։ 2013 թվականի սկզբին գերմանակն «Հոֆենհայմը» վճարեց 4 միլիոն եվր Աբրահամաի համար և դավիդը մեկնեց Գերմանիա։ Փետրվարի 2-ին «Ֆրայբուրգի» դեմ խաղում նա կատարեց իր դեբյուտը Բունդեսլիգայում։ Օգոստոսի 10 -ին Նյուրնբերգի դեմ խաղում Աբրահամը խփեց իր առաջին գոլը «Հոֆնեհայմի» կազմում։

2015 թվականին հուլիսին Աբրահամը տեղափոխվում է ֆրանկֆուրտյան «Այնտրախտ» ակումբ, թիմի հետ կնքելով եռամյա պայմանագիր։ Օգոստոսի 16-ին «Վոլֆսբուրգի» դեմ խաղում նա կատարեց իր նորամուտը նոր ակումբի կզմում։ 2016 թվականին «Ինգոլշտադտ 04» ակումբի դեմ խաղում Դավիդը խփեց իր առաջին գոլը Այնտրախտի կազմում։

## Միջազգային կարիերա
2005 թվականին Արգենտինայի երիտասարդական հավաքականի կազմում Աբրահամը դարձավ Նիդելանդներում կայացած Աշխարհի երիտաարդական առաջնության հաղթող

## Ձեռքբերումներ
**Ակումբային**

 **[[Բազել ՖԱ|«Բազել»]]**
* Շվեյցարիայի չեմպիոն - 2009/10, 2010/11, 2011/12
* Շվեյցարիայի գավթի դափնեկիր - 2009/10, 2011/12
* Ժամերի գավթի դափնեկիր - 2008, 2011

 **[[Այնտրախտ Ֆրանկֆուրտ|«Այնտրախտ» (Ֆրանկֆուրտ)]]**
* Գերմանիայի գավթի եզրափակչի մասնակից - 2016/17

**Միջազգային**

 **Արգենտինա (մինչև 20)**
* Աշխարհի երիտասարդական առաջնության յաղթող։ 2005

## Ծանոթագրություններ

## Արտաքին հղումներ
* 
* Профиль на сайте ''futbolxxi.com''

Կատեգորիա:Արգենտինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Խիմնաստիկի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Աշոտ Թովմասյան (բժիշկ)

**Աշոտ Հովհաննեսի Թովմասյան** (1889, Երևան - 1962), հայ բժիշկ, ՀԽՍՀ վաստակավոր բժիշկ (1940):

## Կենսագրություն
Ծնվել է տանիքագործ վարպետի ընտանիքում։ 1902 թվականին ընդունվել է Երևանի արական գիմնազիան։ 1903 թվականին զրկվել է մորից։ 1910 թվականին ավարտել է գիմնազիան, ընդունվել Խարկովի համալսարանի բժշկական ֆակուլտետը։ Արձակուրդներին բուժակ է աշխատել Երևանի քաղաքային հիվանդանոցում։

Առաջին համաշխարհային պատերազմի տարիներին, դեռևս համալսարանը չավարտած, նշանակվում է էվակուհոսպիտալի կրտսեր բժիշկ։ Հետո նույն պաշտոնով աշխատում է Խարկովի դրուժինայում ու զինվորական լազարեթում, քաղաքներից մեկի զեմստվոյական հիվանդանոցում (1915-1916): Առանց աշխատանքից կտրվելու հանձնում է պետական քննությունները և ավարտում բժշկական ֆակուլտետը։ 1917 թվականին նշանակվում է Մանտուրովո քաղաքի էվակուհոսպիտալի, իսկ հետո՝ դիվիզիայի լազարեթի օրդինատոր։

Հոկտեմբերյան հեղափոխությունից հետո տեղափոխվել է Երևան, նշանակվել հոսպիտալի գլխավոր բժշկի պաշտոնակատար։ Հիվանդացել է և կազդուրվելու համար գնացել Դիլիջան։ Միաժամանակ աշխատել է տեղի հիվանդանոցում։ Խորհրդային կարգերի հաստատումից հետո նրան հանձնարարվում է կազմակերպել առողջապահության գործը Դիլիջանի գավառում։ 1921 թվականին նշանակվել է Լոռու գավառի առողջապահության բաժնի վարիչ։ 1923 թվականին նշանակվել է Լոռի-Փամբակի միացյալ գավառի առողջապահության բաժնի վարիչ և այդ պաշտոնում աշխատել մինչև 1931 թվականը՝ գլխավորելով Ղարաքիլիսայի քաղաքային հիվանդանոցը և նրա վիրաբուժական բաժանմունքը։ 1931 թվականի տեղափոխվել է Երևան, աշխատել առաջին կլինիկական հիվանդանոցում, այնուհետև՝ ՀԽՍՀ առժողկոմատում։ 1935-1958 թվականներին եղել է Լենինականի քաղաքային հիվանդանոցի վիրաբուժական բաժանմունքի ղեկավարը, իսկ 1949 թվականից՝ նաև Լենինական քաղաքի գլխավոր վիրաբույժը։

Երկրորդ աշխարհամարտի տարիներին աշխատել է նաև № 1474 էվակուհոսպիտալում (1941) և Մարիուպոլից Լենինական էվակուացված հոսպիտալում (1942 թվականից սկսած)։ 1958 թվականին նշանակվել է Երևանի օրթոպեդիայի և վնասվածքաբանության գիտահետազոտական ինստիտուտի առաջին կլինիկայի վարիչ։ 1960 թվականից անցել է թոշակի։

Պարգևատրվել է Լենինի և «Պատվո նշան» շքանշաններով ու մեդալներով։ Նրա անունով է կոչվել Լենինականի № 1 հիվանդանոցը։

## Ծանոթագրություններ

## Գրականություն
* Վոլոդյա Մարտիրոսյան, Աշոտ Թովմասյան, Ե., Հայաստան, 1983, 36 էջ։

Կատեգորիա:«Պատվո նշան» շքանշանի ասպետներ
Կատեգորիա:Առաջին համաշխարհային պատերազմին մասնակցած հայեր
Կատեգորիա:Լենինի շքանշանի ասպետներ
Կատեգորիա:Խարկովի համալսարանի շրջանավարտներ
Կատեգորիա:ՀԽՍՀ վաստակավոր բժիշկներ
Կատեգորիա:Հայ բժիշկներ
Skydance Media

thumb|Տարբերանշանը 2010 թվականից մինչ 2015 թվականը:
thumb|2016-ից 2021 թվականների տարբերանշանը:
**Skydance Media** (նախկինում հայտնի է եղել Skydance Productions անունով), ամերիկյան ֆիլմարտադրական ընկերություն՝ ստեղծված 2010 թվականին Paramount Pictures-ի հիման վրա Դևիդ Էլիսոնի կողմից Հոլիվուդում (Կալիֆոռնիա)։ Ընկերությունը հավաքել է շուրջ 350 միլիոն դոլար Paramount Pictures-ի հետ ֆիլմերի համատեղ արտադրության և ֆինանսավորման համար։

## Ֆիլմագրություն
### Ֆիլմեր
* 2006 — Էսկադրիլիա «Լաֆայետ» / Flyboys
* 2010 — Երկաթե ճարպկություն / True Grit
* 2011 — Առաքելությունն անիրագործելի է։ Ֆանտոմ պրոտակոլը / Mission: Impossible — Ghost Protocol
* 2012 — Իմ մոր անեծքը / The Guilt Trip
* 2012 — Ջեք Ռիչեր / Jack Reacher
* 2013 — G.I. Joe: Կոբրայի հարվածը 2 / G.I. Joe: Retaliation
* 2013 — Համաշխարհային պատերազմ Զ / World War Z
* 2013 — Սթարթրեք։ Հատուցում / Star Trek Into Darkness
* 2014 — Ջեք Ռայան։ Քաոսի տեսություն / Jack Ryan: Shadow Recruit
* 2015 — Տերմինատոր։ Ջենիսիս / Terminator Genisys
* 2015 — Առաքելությունն անիրագործելի է։ Վտարվածների տոհմը / Mission: Impossible — Rogue Nation
* 2016 — Սթարթրեք։ Անսահմանություն / Star Trek Beyond
* 2016 — Ջեք Ռիչեր 2։ Երբեք մի վերադարձիր / Jack Reacher: Never Go Back
* 2017 — Ողջը / Life
* 2017 — The Hitman's Bodyguard / The Hitman's Bodyguard
* 2017 — Գեոփոթորիկ / Geostorm
* 2017 — Անիհիլացում / Annihilation
* 2018 — Առաքելությունն անիրագործելի է 6 / Mission: Impossible 6

### Հեռուստասերիալներ
* 2014-2015 – Մանհեթեն / Manhattan
* 2015 – Գրեյս և Ֆրենկի / Grace and Frankie

## Ծանոթագրություններ

## Արտաքին հղումներ
* 
* 

Կատեգորիա:Ամերիկյան կինոընկերություններ
Դին Ուայթհեդ

**Դին Ուայթհեդ** (, ), անգլիացի ֆուտբոլիստ, Անգլիական Հադերսֆիլդ Թաուն ակումբի կիսապաշտպան է։

## Ակումբային կարիերա
Ուայթհեդը սկսեց իր կարիերան Օքսֆորդ Յունայթեդ ակումբի կազմում։ Այնուհետև նա խաղացել է Սանդերլենդի և Ստոկ Սիթիի հավաքականների կազմում։

2013 թվակականի հուլիսի 2-ին, երկու տարվա պայմանագիր է կնքվել Միդլսբրոի հետ Չեմպիոնշիպի շրջանակներում։ Օգոստոսի 3-ին Ուաիխեդը կատարել է իր նորամուտը «Բօրո» ակումբի կազմում Լեսթեր Սիթիի դեմ առաջնության մեկնարկային խաղում։ Այդ խաղը ավարտվել է ոչ-ոքի 2:2 հաշվով։ Դինը իր առաջին գոլը վաստակել է «Դերբի» մարզադաշտում՝ 2013 թվականի դեկտեմբերի 4-ին «Դերբի կունիտ» ակումբի դեմ խաղում։

2015 թվականի հունիսի 23-ին տեղափոխվեց մեկ այլ ակումբ `Հադերսֆիլդ Թաուն պայմանագիր կնքելով երկու տարի ժամկետով։

## Ձեռքբերումներ
* Անգլիայի ֆուտբոլային լիգայի հաղթող (2)։ 2004/05, 2006/07
* Անգլիայի ֆուտբոլային լիգայի Փլեյ Օֆֆ-ի հաղթող։ 2016/17

## Ծանոթագրություններ

## Արտաքին հղումներ
* 
* 
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կոլորադոյի երեխան

**«Կոլորադոյի երեխան»** (), ամերիկացի գրող Սթիվեն Քինգի դետեկտիվ վեպը, որը հրատարակվել է 2005 թվականին։ Ռուսերեն լեզվով չի թարգմանվել շուրջ 9 տարի՝ հաշված ամերիկյան առաջին հրատակումից, համացանցում հասանելի էին Ս. Դումակովի և Օ. Կուլիկովայի թարգմանությունները։ 2015 թվականին ԱՍՏ հրատարակչության կողմից հրատարակվեց Վ. Վեբերի թարգմանությամբ վեպը՝ մոտ երեսուն հազար տիրաժով։

## Հրատարակություն
Այս կարճ վեպը (բնօրինակը 179 էջ) հրատարակվել է, Hard Case Crime հրատարակչության կողմից փոքր ֆորմատով և փափուկ կազմով։ 2007 թվականին վեպը նորից հրատարակվել է կոշտ կազմով PS Publishing հրատարակչության կողմից սահմանափակ քանակով՝ ձևավորման երեք տարբեր տարբերակներով, և երեք տարբեր նկարիչների պատկերազարդումներով. Էդվարդ Միլլերի, Ջ. Կ. Պոտտերի և Գլեննա Չադբորնի։

## Սյուժե
1980 թվականի վաղ ապրելյան առավոտյան Մեն նահանգի կղզիներից մեկի ափին երկու դեռահասներ հայտնաբերում են դիակ։ Դիակը հենած էր աղբարկղին, որի վրա չկար բռնության ոչ մի նշան։ Մահվան պատճառ համարվել էր շնչահեղձությունը, քանի-որ մահացածի կոկորդից հանված էր մսի մեծ կտոր։ Դրա հետ մեկտեղ նրա հագուստի գրպաններում չկար ոչ մի փաստաթուղթ, միայն ծխախոտի լի տուփ, 17 դոլար, մի քանի ցենտ և միակ ռուսական սովետական մետաղադրամ։

Մեկ տարուց ավել էր անցել այն ժամանակվանից, երբ տուժածը ճանաչվել էր։ Պարզվեց նա ոմն Ջեյմս Կոգանն է Կոլորադո նահանգի Նեդերլանդ քաղաքից։ Վերջին անգամ նրան տեսել են այնտեղ կղզում հայտնվելուց հինգ ու կես ժամ առաջ, որտեղ էլ նրան գտել էին մահացած հաջորդ առավոտյան, չնայած ոչ-ոք չէր կարողանում հասկանալ, թե ինչպես է Կոգանը կարողացել հաղթահարել այդքան ժամանակում երկրի կեսը. Կոլորադոյից՝ Մեն։

Վեպի գործողությունները սկսվում են, երբ քսանհինգ տարի հետո երիտասարդ լրագրող Ստեֆանի Մակկենը, ով աշխատում էր տեղական թերթում, զրուցում է այդ թերթի վետերանների հետ. 65 տարեկան Դեյվ Բոուի և 90 տարեկան Վինս Տիգի հետ, ովքեր էլ նրան պատմում են այդ տարօրինակ պատմությունը։

## Էկրանավորում
SyFy ամերիկյան ալիքը 2010 թվականի հուլիսի 19-ին սկսել էր «Հեյվեն» հեռուստասերիալի ցուցադրությունը՝ «Կոլորադոյի երեխան» վեպի հիման վրա։

## Ակնարկներ իրական դեպքերին
Գրքի որոշ դրվագներ կարող էին վերցված լինել իրական դեպքից, որը տեղի է ունեցել 1948 թվականի դեկտեմբերի 1-ին Ավստրալիայի Ադելաիդա քաղաքում, որի ափին էլ Սոմերտոնը վաղ առավոտյան առանց փաստաթղթերի, անհայտ տղամարդու դի էր գտել։ 1948 թվականից սկսած մինչև այսօր անձի ինքնությունը պարզելու փորձելը ոչ մի բանի չեն հանգեցրել, մահվան կոնկրետ պատճառը նույնպես մինչև այսօր չի պարզվել։

## Ծանոթագրություններ

Կատեգորիա:2005 թվականի ամերիկյան վեպեր
Կատեգորիա:2005 վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Սթիվեն Քինգի վեպեր
Յոսիտո Օկուբո

**Եյսիտո Օկուբո** (, ), ճապոնացի ֆուտբոլիստ, Տոկիո ակումբի հարձակվող։ 2003-2014 թվականներին նա խաղացել է Ճապոնիայի ազգային հավաքականի կազմում՝  խաղալով 60 խաղ, որտեղ խփել է 6 գոլ։ Ճապոնիայի օլիմպիական հավաքականի կազմում մասնակցել են Աթենքում կայացած 2004 թվականի Օլիմպիական ամառային խաղերին։

## Ձեռքբերումներ
; Ակումբային
;  «Վոլֆսբուրգ»
* Գերմանիայի առաջնություն- 2008-2009

; Անձնական
* Ասիայի տարվա երիտասարդ ֆուտբոլիստ - 2003
* Ջեյ Լիգայի լավագույն ռմբարկու (3) - 2013, 2014, 2015
* Ջեյ Լիգայի խորհրդանշական հավաքականի անդամ (3) - 2013, 2014, 2015

## Ծանոթագրություններ

## Արտաքին հղումներ
* 
* 

Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Ճապոնիայի ֆուտբոլի ազգային հավաքական
Կատեգորիա:Մալյորկայի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սերեսո Օսակայի ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Կատեգորիա:Տոկիոյի ֆուտբոլիստներ
Milky Way

**Milky Way** (անգլերենից՝ «ծիր կաթին»), շոկոլադե բատոն՝ ծածկված թեթև վանիլային նուգայով՝ կաթնային շոկոլադով, որն արտադրում է ամերիկյան ընկերություն՝ Mars Incorporated-ը։ Բատոնը պատրաստվեց 1923 թվականին ամերիկացի ձեռնարկատերի՝ բիզնես-մագնատի և հրուշակագործ Ֆրանկլին Մարսի կողմից։

## Ամերիկյան տարբերակ
Milky Way բատոնի ամերիկյան տարբերակը պատրաստվեց շոկոլադե նուգայով, վերևում պատված կաթնային շոկոլադով (մեջը - կարամել) և հանդիսանում է Mars շոկոլադե բատոնի համարժեքը։

## Եվրոպական և ավստրալիական տարբերակ
Շոկոլադե բատոնի եվրոպական տարբերակը պատված չէ կարամելով և հանդիսանում է «3 հրացանակիներ» շոկոլադե բատոնի նմանօրինակը։ Այն կազմված է նուգայից, որն ավելի թեթև է, քան Mars շոկոլադե բատոնի նուգան։ Ցածր խտության պատճառով (0,88 գ/սմ³) Milky Way-ը լողում է կաթի վրա առանց խորտակելու։ Հնում բատոնի այդ հատկությունն օգտագործվեց գովազդային ընկերության համար Գերմանիայում, Ֆրանսիայում, Լեհաստանում, Ռուսաստանում։ Շոկոլադե բատոնի եվրոպական տարբերակն ունի վանիլային համ, մինչև 1989 թվականը ուներ շոկոլադե համ։ Շոկոլադե տարբերակի ավստրալիական տարբերակը ունի շոկոլադե համ։

## Բնութագիր
* Պահպանման ժամկետը՝ շուրջ 8 ամիս արտադրման պահից։
* Պահել +5&nbsp;°C մինչև +22&nbsp;°C շերմաստիճանում հարաբերակն խոնավությամբ 70 % ոչ ավել։

### Բաղադրություն
* **Միջուկ**՝ շաքար, գլյուկոզային մրգահյութ (եգիպտացորենի), բուսական արմավենու ռաֆինացրած դեզոդորացված յուղ, չոր յուղազուրկ կաթ, գարու ածիկային հյութահանուկ, աղ, չոր խնձորի սպիտակուց՝ բնական բուրահաղորդչի նման (վանիլին)։
* **Շոկոլադ**՝ Կաթնային շոկոլադ (կակաո արտադրանքներ- 27 % ոչ ավել, չոր յուղազուրկ մնացորդ- 4,5 % ոչ ավել, չոր կաթնային արտադրանքներ- 20 % ոչ ավել, կաթնային յուղ- 4 % ոչ ավել), շաքար, կակաո-յուղ, ամբողջական չոր կաթ, սղկած կակաո, կաթնաշաքար, էմուլգատոր (սոյայի լեցիտին)՝ բնական բուրահաղորդչի նման (վանիլին), չոր յուղազուրկ կաթ, կարող է պարունակել աննշան քանակությամբ արախիս։

## Milky Way Stars
Ինչպես նաև կա արտադրանք՝ Milky Way Stars անունով, որը կազմված է օդային շոկոլադից և ունի աստղերի տեսք։ Դրանք վաճառվում են 33 գրամանոց փաթեթներում և հանդիսանում են փոքրիկ երեխաների գլխավոր կերպար։

## Հետաքրքիր փաստեր
* Milki way — անգլերենից թարգմանվում է ինչպես կաթնային ճանապարհ։
* բատոնի ամենահիշվող կարգախոսը - «Կաթը կրկնակի համով է, եթե դա Milky Way է»։
* Գովազդային տեսահոլովակներում պնդում էին, որ այն չի խորտակվում կաթի մեջ, քանի որ այն գրեթե ամբեղջովին կազմված էր կաթից։

## Պատկերասրահ

Milky Way chocolate.jpg
Milky-way-whole.jpg
Milky Way chocolate 2.jpg


## Ծանոթագրություններ

## Արտաքին հղումներ
* Շոկոլադի պաշտոնական կայքէջ

Կատեգորիա:1923 հայտնված արտադրանքներ
Կատեգորիա:1923 հիմնադրումներ
Կատեգորիա:Հրուշակեղեն
Կատեգորիա:Շոկոլադ
Լուիս Ագիյար

**Լուիս Բերնարդո Ագիյար Բուրգոս** (; ), ուրուգվայցի ֆուտբոլիստ, պերուական «Ալիանսա Լիմա» ֆուտբոլային ակումբի հարձակվող կիսապաշտպան։

## Կենսագրություն
Լուիս Ագիյարը իր ֆուտբոլային կարիերան սկսել է Մոնտեվիդեոյի «Լիվերպուլ» ֆուտբոլային ակումբում։ Թիմի հիմնական կազմում առաջնախաղ է ունեցել 17 տարեկան հասակում։ 2003 -2006-ական թվականներին Ագիյարը Ուրուգվայի առաջնությունում անցկացրել է 35 հանդիպում՝ դառնալով 3 գոլի հեղինակ։ 2006 թվականին Լուիսը վարձավճարով տեղափոխվեց չիլիական «Ունիվերսիդադ», որի կազմում անցկացրեց 31 հանդիպում՝ դառնալով 9 գոլի հեղինակ։ «Լիվերպուլ» վերադառնալուց հետո Ագիյարը Ուրուգվայի 2006/2007 մրցաշրջանում անցկացրեց 15 խաղ՝ դառնալով երկու գոլի հեղինակ։ Նույն թվականին Ագիյարը տեղափոխվեց պորտուգալական «Պորտու», երկու ամիս անց՝ չխաղալով թիմի ոչ մի հանդիպմանը, ֆուտբոլիստը հուսահատված լքեց այն՝ տեղափոխվելով «Էշտրելա»։ 2008 թվականի հունվարին Լուիսը կրկին վարձավճարով տեղափոխվեց Կոիմբրա քաղաքը ներկայացնող «Ակադեմիկա» ակումբ։ Թիմի կազմում աչքի է ընկել «Բենֆիկայի»ն խփած գոլով։ Խաղը ավարտվել է 3:0 հաշվով, որտեղ «Ակադեմիկները» հաղթել են։ Պորտուգալիայի առաջնությունում Լուիսը մասնակցել է 18 հանդիպման՝ դառնալով 1 գոլի և 6 գոլային փոխանցման հեղինակ։

2008 թվականի հուլիսին Ագիյարը պայմանագիր կնքեց «Բրագա» ֆուտբոլային ակումբի հետ, թեև ուներ շատ առաջարկեր Իսպանիայից և Պորտուգալիայից։ «Սպորտինգի» կազմում մասնակցել է 27 խաղի և հեղինակել 4 գոլ և 6 գոլային փոխանցում։ Եվրոգավաթներում Ագիյարը իր թիմի հետ կարողացել է դուրս գալ 1/8 եզրափակիչ, որտեղ՝ հանդիպելով ֆրանսիական «ՊՍԺ» ակումբին, դուրս է մնացել։ ՈւԵՖԱ-ի 2008/2009 առաջնությունում Ագիյարը կարողացել է դառնալ 6 գոլի և մեկ գոլային փոխանցման հեղինակ՝ մասնակցելով ընդամենը 10 խաղի։

2009 թվականի հունիսի 1-ին Լուիսը չորսամյա պայմանագիր ստորագրեց Մոսկվայի «Դինամոյի» հետ։ Տրանսֆերի արժեքը կազմել է 2.5 միլիոն եվրո։ Դեբյուտային հանդիպումը կայացել է օգոստոսի երկուսին «Խիմկի» ակումբի դեմ։

2010 թվականի հունվարի 16-ին «Սպորտինգ» ֆուտբոլային ակումբը հայտարարեց, որ Ագիյարը վերադարձել է։ Ֆուտբոլիստը վարձավճարով հանդես է եկել մինչև 2010 թվականի մայիս։ 2010 թվականի օգոստոսի 5-ին ֆուտբոլիստը հեռացվեց ակումբից։ 2010 թվականի սկզբին Լուիսը վարձավճարով տեղափոխվեց «Պենյարոլ»։ 2011 թվականի հուլիսին խաղացողը խզեց պայմանագիրը Մոսկվայի «Դինամոյի» հետ և վարձավճարով մեկնեց Լիսաբոն՝ «Սպորտինգ»։

Լուիսի ավագ եղբայրը՝ Կարլոսը, նույնպես պրոֆեսիոնալ ֆուտբոլիստ է։

## Ձեռքբերումներ
*  Որուգվայի առաջնություն (1)։ Ուրուգվայի ֆուտբոլի առաջնություն (2015/2016)
*  Ուրուգվայի փոխչեմպիոն (1)։ 2014/15
* Լիբերտադորեսի գավաթի խաղարկության եզրափակիչ խաղի մասնակից (1)։ 2011

## Ծանոթագրություններ

## Արտաքին հղումներ
* 
* 

Կատեգորիա:Բրագայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Էշտրելա Ամադորայի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արթուր Արարի

**Արթուր Արարի** ( ), ֆրանսիացի դերասան, սցենարիստ և կինոռեժիսոր։

## Կենսագրություն
Կարճամետրաժ և միջինմետրաժ կինոնկարներից հետո Արթուր Արարին 2016 թվականին նկարահանեց «Սև ալմաստ» լիամետրաժ ֆիլմը, որը 2017 թվականին ներկայացվել է «Լյումիեր» և «Սեզար» կինոմրցանակների՝ որպես 2016 թվականի դեբյուտային լավ ֆիլմ։ Արթուր Արարին դերասան Կլեման Արարիի (1919-2008) թոռն է։ Արարիի երկու եղբայրները նույնպես կինեմատոգրաֆիստներ են. Թոմը  օպերատոր է, իսկ Լյուկը՝ իլյուստրատոր։

## Ֆիլմագրություն
### Դերասան

#### Ռեժիսոր, սցենարիստ

## Մրցանակներ

## Ծանոթագրություններ

## Արտաքին հղումներ
* 

Կատեգորիա:Դերասաններ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Զազի Բիթց

**Զազի Բիթց** (, ), գերմանա-ամերիկյան դերասանուհի, առավել հայտնի է «Ատլանտա» սերիալում Վաննեսայի դերով։ 2016 թվականին նա հայտնվել է նաև Netflix-ի «Հեշտից էլ հեշտ» անթոլոգիա սերիալում։ Բիթցն ստացել է Դոմինոյի դերը «Դեդփուլ 2» ֆիլմում։

## Անձնական կյանք
Բիթցը ծնվել է Գերմանիայում, նրա հայրը գերմանացի հյուսն է, իսկ մայրը (աֆրո-ամերիկացի)՝ սոցիալական աշխատող։ Զազին մեծացել է Վաշինգթոն-Հայտսում, Բեռլին։ Նա տիրապետում է գերմաներեն և անգլերեն լեզուներին։ Զազին մանկուց հանդես է եկել սիրողական թատրոններում։ Նա սովորել է Մուսկոտայի նոր դպրոցում, Գարլեմյան արվեստի դպրոցում, Լագարդիական արվեստի դպրոցում և Սկիդմորովյան քոլեջում։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Գերմանացի կինոդերասանուհիներ
Դավիդ Բարբոնա

**Դավիդ Մաթիաս Բարբոնա** (,), արգենտինացի ֆուտբոլիստ, «Ատլետիկո Տուկուման» ակումբի կիսապաշտպան

## Ակումբային կարիերա
Բարբոնան Նոեվա Չիկագո ակումբի սան է։ 2013 թվականի հուլիսի 2-ին «Դուգլաս Խայգ» ակումբի դեմ խաղում նա կատարեց իր դեբյուտը արգենտինական Պրեմիերա B-ում։ 2014 թվականի հունվարի 18-ին «Էստուդիատես Կասերոս» ակումբի դեմ հանդիպման ժամանակ Դավիդը խփեց իր առաջին գոլը «Նուեվա Չիկագոյի» կազմում։ Նույն տարում Բարբոնան օգնեց իր թիմին դուրս գալ բարձրագույն լիգա։

2015 թվականի սկզբին Դավիդը տեղափոխվեց Էստուդիանտես ակումբ։ Նրա տրանսֆերի արժեքը կազմեց 750 հազար եվրո։ Հունվարի 16-ին Սրանադի Արսենալի դեմ խաղում նա կատարեց իր դեբյուտը արգենտինական Պրեմիերայում։ Մայիսի 9-ին «Տեմպերլեյ» ակումբի դեմ խաղում Բարբոնան խփեց իր առաջին գոլը Էստուդիանտեսի կազմում։

2016 թվականին Դավիդը վարձավճարային հիմունքներով տեղափոխվում է «Ատլետիկո Տուկուման» ակումբ։ Սեպտեմբերի 13-ին ն Սրանադի Արսենալի դեմ խաղում նա կատարեց իր դեբյուտը նոր ակումբի կզմում։ դեկտեմբերի 12-ին «Կիլմեսա» ակումբի դեմ խաղում Բարբոնան խփել է իր առաջին գոլը «Ատլետիկո Տուկումանի» կզամում։ 2017 թվականի Լիբերտադորեսի գավաթի խաղարկության էկվադորական «Էլ Նասիոնալ» և բոլիվիական «Խորե Վելստերման» ակումբների դեմ խաղում նա գոլեր է խփել։

## Ծանոթագրություններ

## Արտաքին հղումներ
* Статистика на soccerway

Կատեգորիա:Արգենտինացի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արգենտինայում ՅՈՒՆԵՍԿՕ-ի Համաշխարհային ժառանգության ցանկ

Արգենտինայում ՅՈՒՆԵՍԿՕ-ի Համաշխարհային ժառանգության ցանկում 2017 թվականին ընդգրկված էր 11 անվանում, որը կազմում է ընդհանուր թվի 1,0%-ը, (1073՝ 2017 թվականի դրությամբ)։

1000 օբյեկտները ընդգրկված են ցանկում մշակութային չափանիշներով, 9964-ը՝ բնական։ Կուրուչեի տունը համարվում է մարդկային ստեղծագործական հանճարի գլուխգործոց (չափանիշ i), Լոս Գլասյարես, Իգուասուն և Լոս Ալերսեսը ճանաչվել են բնության ֆենոմեն կամ բնության բացառիկ գեղեցկություն և գեղագիտական կարևորություն ունեցող տարածքներ (չափանիշ vii)։

Բացի այդ, 2016 թվականի դրությամբ, օբյեկտներից 6-ը, որոնք գտնվում են պետության տարածքում, համաշխարհային ժառանգության ցանկում ընդգրկվելու թեկնածուներ են, այդ թվում են մշակութային 3 օբյեկտ, բնական 2 օբյեկտ, խառը չափանիշներով 1 օբյեկտ։
Արգենտինան 1978 թվականի օգոստոսի 23-ին վավերացրել է համաշխարհային ժառանգության պահպանման կոնվենցիան։ Արգենտինայի տարածքում գտնվող առաջին օբյեկտը գրանցվել է ցուցակում 1981 թվականին ՅՈՒՆԵՍԿՕ-ի համաշխարհային ժառանգության 5-րդ նստաշրջանում։

## Ցանկ
Օբյեկտները ներկայացված են ըստ համաշխարհային ժառանգության ցանկում ընդգրկվելու ժամանակի։ Եթե օբյեկտներն ավելացվել են միաժամանակ, այսինքն ՅՈՒՆԵՍԿՕ-ի համաշխարհային ժառանգության կոմիտեի մեկ նիստում, ապա ներկայացված են ըստ համարների։



### Օբյեկտների աշխարհագրական տեղաբաշխում



## Ծանոթագրություններ

Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Օքսանա Միսինա

**Օքսանա Միսինա** (, ), ռուսական թատրոնի և կինոյի դերասանուհի, թատերական ռեժիսոր, ռադիոհաղորդավարուհի, երգչուհի, «ОКСи-РОКс» խմբի հիմնադիրը։

## Կենսագրություն
Ավարտել է Գնեսինների անվան երաժշտական ուսումնարանը՝ սովորելով ալտի դասարանում։ 1986 թվականին ավարտել է Մ. Ս. Շչեպկինի անվան բարձրագույն թատերական ուսումնարանը (Միխայիլ Ցարևի կուրս)։ Ամուսնացած է Ջոն Ֆրիդմանի հետ, ով ամերիկացի լրագրող և թատերական քննադատ է։ Ներկայումս ղեկավարում է թատերական ստուդիայի խումբ Բուլգակովի տանը։

«Այնտեղ, որտեղ վերջանում են բառերը…» հաղորդման վարողն է, որը հեռարձակվում է «Օրֆեյ» ռադիոյով։

## Հայացքներ ու ակտիվություն
Օքսանա Միսինան բազմիցս մասնակցել է զանգվածային բողոքի ակցիաների, այդ թվում՝ «Հանուն արդար ընտրությունների», «Երթ սրիկաների դեմ» և «Խաղաղության երթ»։ 2014 թվականին եղել է «Ճշմարտության երթի», իսկ 2015 թվականին՝ «Հանուն կառավարության փոփոխության» հանրահավաքի վարողը։ Հանդես է եկել «Ճահճային գործի» և «Pussy Riot» խմբի մասնակիցներին ազատություն տալու օգտին։ Մասնակցել է «Մտավորականության կոնգրեսին ընդդեմ պատերազմի, Ռուսաստանի ինքնամեկուսացման և տոտալիտարիզմի վերականգնման»։ 2013 թվականին Մոսկվայի քաղաքապետի ընտրություններին սատարել է Ալեքսեյ Նավալնիին։

2011 թվականին դերասանուհին ստորագրել է «Մշակույթի գործիչներին ուղղված նամակը», որում պուտինյան ռեժիմը բնութագրում է որպես «խորապես արատավոր, անբարոյական և անընդունելի»։ 2014 թվականին «Դեկտեմբերի 12-ի կլոր սեղան» բանավիճային հրապարակի մյուս մասնակիցների հետ հրապարակել է «Երկրի իրավիճակի, քաղաքացիական հասարակության և քաղաքական վերնախավի պատասխանատվության մասին հայտարարությունը», որում նշվում էր, որ Ռուսաստանում «կատարվում է անցում տոտալիստական ռեժիմի ֆաշիստական տիպին»։

## Ստեղծագործություններ
1994-2001 թվականներին խաղացել է Նոր դրամատիկական թատրոնում։

### Դերերը կինոյում
# 1987 — Թռչելու ժամանակն է
# 1987 — Բնական միջավայր
# 1988 — Միսս միլիոնատեր
# 1991 — 1000 դոլար մի կողմ
# 1991 — Ոտքը
# 1992 — Դրամափոխներ
# 1993 — Ուրվագիծ դիմացի պատուհանում
# 1995 — Պիես ուղևորի համար
# 1999 — Նովոչերկասկ
# 2000 — Կամենսկայա
# 2001 — Ընտանեկան գաղտնիքներ
# 2001 — Խուզարկուները
# 2002 — Շուկշինյան պատմվածքներ – *Նինա*
# 2002 — Թատերական վեպ — *Տորոպեցկայա*
# 2003 — Խեղճ, խեղճ Պավելը
# 2003 — Пан или пропал
# 2004 — Արբատի երեխաները
# 2005 — Դարաշրջանի աստղը — *Սերաֆիմա Բիրման*
# 2006 — Անդերսեն. Կյանքն առանց սիրո — *Աննա-Մարիա Անդերսենը*
# 2008 —  Գայթակղության դասեր — Ալլա
# 2012 — Երկրպագուհի

## Ծանոթագրություններ

## Արտաքին հղումներ
* 
* 

Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասանուհիներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Դոլորես Քլեյբորն

**«Դոլորես Քլեյբորն»** (, 1992 թվական), Սթիվեն Քինգի վեպը։ Պատմություն այն մասին, թե ինչպես է դժբախտ կինը սպանում իր ամուսնուն արևի խավարման ժամանակ։ Քինգը նվիրել է գիրքը իր մայրիկին՝ Նելլի Ռուտ Փիլլզբերի-Քինգին։

## Համառոտ բնութագիր
Պատմությունը ներկայացնում է գլխավոր հերոսուհու՝ Դոլորես Քլեյբորնի անունից։ Ամբողջ գիրքը, ոստիկանական բաժանմունքում նրա ցուցմունքն է իր վարձակալի՝ Վերա Դոնովանի մասին։ Դոլորեսը ժխտում է իր մեղքը Վերայի մահվան մեջ, բայց խոսքը սկսում է այն խոստովանությամբ, որ տարիներ առաջ նա սպանել է իր ամուսնուն՝ Ջո Սենթ-Ջորջին։

## Կերպարներ
* **Դոլորես Քլեյբորն** (), գլխավոր հերոսուհի, միլիոնատեր Վերա Դոնովանի վճարովի գործընկերուհին։ Ամուսնական ազգանունը՝ Սենթ-Ջորջ, սակայն նրա մահվանից հետո օգտագործել է իր օրիորդական ազգանունը։ Որպես մարդ կոպիտ և կտրուկ, սակայն մեծ կամքի, ուժի և զգացմունքների տեր մի անձնավորություն։ Սպանությանը նրան դրդել է իր երեխաներին պաշտպանելու անհրաժեշտությունը։ Նա պատրաստ էր նույնիսկ սպանել գթասրտությունից, բայց, ի ուրախություն նրան, նա կարող էր չսպանել։ Վերայի մահվանից հետո ժառանգում է նրա ողջ ունեցվածքը։
* **Վերա Դոնովան** (), գործատեր, և, որոշ իմաստով, երկար տարիների ընթացքում Դոլորեսի միակ հարազատ։ Միգուցե, նա նույնպես սպանել է իր ամուսնուն։ Բնավորությամբ ավելի կոպիտ է, քան Դոլորեսը. վերջինս բազմակի անգամներ անվանում է նրան գարշելի էակ, չնայած ունի հաևգանք դեպի և ջերմ հարաբերություններ։ Ակամա հուշել է Դոլորեսին սպանության միջոցը, և, գիտակցաբար, ամրացրել է սպանելու միտքը։ Ծերության ժամանակ ինսուլտից պարալիզացվել է նրա մարմնի աջ հատվածը։
* **Ջո Սենթ-Ջորջ** (), Դոլորեսի ամուսինը։ Սահմանափակ, ցածր կրթություն ստացած և եսասեր անձնավորություն, հարբեցող։ Սեռական բռնության է ենթարկում իր աղջկան, որն էլ կնոջը դրդում է սպանել նրան։
* **Սելենա Սենթ-Ջորջ** (), Դոլորեսի և Ջոյի աղջիկը, ով հետագայում դառնում է հայտնի լրագրող։
* **Ջո Սենթ-Ջորջ (Ջո Կրտսեր)**, Դոլորեսի և Ջոյի տղան, ով հետագայում դառնում է հայտնի քաղաքական գործիչ։
* **Փիթեր Սենթ-Ջորջ (Փոքրիկ Փիթ)**, Դոլորեսի և Ջոյի կրտսեր տղան, ով մահացել է Սայգոնում (Վիետնամ)՝ զորանոցի պայթյունից։

## Ադապտացիա
Վեպը ադապտացվել է Dolores Claiborne ֆիլմի տեսքով, որի ռեժիսորը Թեյլոր Հաքֆորդն էր։ Գլխավոր դերերում էին Քեթի Բեյթսը որպես Դոլորես, Ջենիֆեր Ջեյսոն Լին որպես նրա դուստր Սելենա, և Ջուդի Փարֆիտը որպես Վերա Դոնովան։

Դոլորես Քլեյբորնը (օպերան), վեպի Թոբիաս Փիքերի օպերատիվ ադապտացիան վերափոխվել է Ջ. Դ. ՄաքՔլատչի լիբրետոյին, որի պրեմիերան տեղի է ունեցել Սան Ֆրանցիսկոյի օպերային շենքում՝ 2013 թվականի սեպտեմբերի 18-ին, որի գլխավոր դերում էր Պատրիցիա Ռասետտեն։

Գիրքը խաչվում է նաև Քինգի մեկ այլ վեպի՝ «Ջերալդի խաղերը» գրքի հետ։ Երկու վեպերում էլ բարձրացված է կանանց դերը հասարակությունում, ընտանիքում բռնությունները թեմաները։ Դոլորեսը երկու անգամ մտածում է «Ջերալդի խաղերը» գրքի գլխավոր հերոսուհու՝ Ջեսսի Բիրլինհեյմի մասին, չնայած երբեք նրա հետ չէր հանդիպել և չգիտեր նրա գոյության մասին։ Իրադարձությունները կատարվում են երևակայական Լիթլ-Թոլլ կղզում, որտեղ էլ սկսվում են Քինգի նաև այլ վեպերի գործողությունները։

## Ծանոթագրություններ

Կատեգորիա:Սթիվեն Քինգի ստեղծագործություններ
Կատեգորիա:Սթիվեն Քինգի վեպեր
Կատեգորիա:1992 գրքեր
Կատեգորիա:Էկրանավորված ամերիկյան վեպեր
Կատեգորիա:1992 թվականի ամերիկյան վեպեր
Կատեգորիա:Վեպեր, որոնց հիման վրա ստեղծվել են օպերաներ
Յոել Ասորո

**Յոել Ասորո** (; ), շվեդացի ֆուտբոլիստ։ «Գանսկոն» ակումբի կիսապաշտպան, Սանդերլենդ ակումբի կիսապաշտպան։

## Ակումբային կարիերա
Մանկության տարիներին նա հանդես է եկել «Հենինե» ՀԿ ակումբի կազմում։ Յոելը հանդիսանում է Շվեդական Բրոմապոիկարն ակադեմիայի սան։ 2015 թվականին նա Սանդերլենդի հետ պայմանագիր է կնքել, որտեղ առաջին շրջանում նա խաղաց երիտասարդական թիմի կազմում։

2016/2017 մրցաշրջանի սկզբում հրավիրվել էր հավաքների։ 2016 թվականի օգոստոսի 21-ին Անգլիայի Պրեմիեր Լիգայի «Դենդերսբրոչ» ակումբի դեմ խաղում նա ելույթ ունեցավ Դունկան Վոթմորի փոխարեն 81-րդ րոպեին փոխարինման դուրս գալով։

## Կարիերան հավաքականում
Ասորոն Շվեդիայի մինչև 17 տարեկանների պատանեկան հավաքականի խաղացող էր։

## Ծանոթագրություններ

## Արտաքին հղումներ
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սանդերլենդի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Բրոմապոյկարնայի ֆուտբոլիստներ
Սաիլյան

**Սաիլյան, Սայիլյան**, հայկական ազգանուն։

## Ազգանվան ստուգաբանություն
Սաիլյան ազգանվան հիմքը արաբերեն *սահլ* բառն է, որը նշանակում է «դեմքը նիհար մարդ»։ 

Ազգանվան մյուս գրելաձևը՝ **Սայիլյանը**, ծագում է արաբերեն *սայիլ* բառից, որը նշանակում է «մուրացիկ, հարցնող»։

## Ազգանունը կրողներ
* Աթա Սուջոյի Սաիլյան (1852-1942), հայ գուսան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Արհեստական միս

[|[Մաաստրիխտի համալսարանի դոկտոր Մարկ Փոսթի լեքցիան «Մսային հեղափոխություն» (The Meat Revolution) խորագրով լեքցիան Համաշխարհային տնտեսական ֆորումի ժամանակ
]]
**Արհեստական միս** կամ **աճեցված միս** (), **փորձանոթի միս** (), բջիջների, այլ ոչ թե՝ կենդանիների մեջ աճեցված միս։ Արհեստական միսը բջջային գյուղատնտեսության (en) ձևերից մեկն է հանդիսանում։ Արհեստական միսը արտադրվում է հյուսվածքային ինժեներիայի (en) նույն այն մեթոդներով, որոնք կիրառվում են վերականգնողական բժշկության (en) մեջ։ Մաաստրիխտի համալսարանից Դր. Մարկ Փոսթի (en) կողմից ստեղծված արհեստական մսով առաջին բուրգերը կերվել է 2013 թվականի օգոստոսին Լոնդոնում՝ մամուլի համար կազմակերպված ցուցադրման ժամանակ։ Ծախսերի կրճատման և արտադրման լայնացման հետ կապված տեխնիկական խնդիրների հետ կապված արհեստական միսը դեռ չի մտել լայն առևտրաշրջանառության մեջ, սակայն օրեցօր այդ բացատը կրճատվում է։ Բացի այդ, դեռ պարզ չէ, թե արդյոք սպառողներն ընդունելու են արհեստական միսը որպես միս։

## Անվանատարբերակներ
Հանրային դաշտում գոյություն ունեն և տարբեր հաճախականությամբ կիրառվում են տվյալ միսը նկարագրող մի քանի անվանատարբերակներ, որոնց թվում են. **արհեստական միս**, **աճեցված միս** (), **փորձանոթի միս** (), **սինթետիկ միս** (), **տակառներում աճեցված միս** () և **լաբորատորիաներում աճեցված միս** ():

**Մաքուր միս** եզրը այլընտրանքային տերմին է, որոնք նախընտրում են տեխնոլոգիայի որոշ կողմնակիցների և արտադրող ընկերություններ, այդ թվում Good Food Institute-ը, քանի որ նրանք կարծում են, որ մաքուր միս եզրն ավելի ճիշտ է արտացոլում մսի արտադրման առանձնահատկություններն ու առավելությունները։

## Ծանոթագրություններ

## Արտաքին հղումներ
* Modern Agricultural Foundation hatches chicken meat in situ
* cultured meat Consortium 
* The Good Food Institute
* New Harvest
* The Modern Agriculture Foundation 

Կատեգորիա:Զարգացող տեխնոլոգիաներ
Կատեգորիա:Կայուն սննդահամակարգ
Կատեգորիա:Կենդանիների իրավունքներ
Կատեգորիա:Կենսատեխնոլոգիա
Կատեգորիա:Միս
Կատեգորիա:Սինթետիկ կենսաբանություն
Հրդեհ Բաքվի մետրոպոլիտենում (1995)

**Հրդեհ Բաքվի մետրոյում**, խոշորագույն պատահար Բաքվի մետրոյում, ինչպես նաև խոշորագույնն աշխարհի մետրոպոլիտենների պատմության մեջ մարդկային զոհերի քանակով։ Տեղի է ունեցել 1995 թվականի հոկտեմբերի 28-ին՝ շաբաթ երեկոյան, մոտավորապես ժամը 18։00-ին։

## Հանգամանքներ
Կենդանի մնացած ուղևորներից մեկը վկայել է․

Ողբերգությունից հետո Ադրբեջանի նախագահ Հեյդար Ալիևը հատուկ հրամանով հանրապետությունում համազգային եռօրյա սուգ հայտարարեց։ Նախագահը նաև հրամայեց զոհվածների ընտանիքներին 1-ական մլն մանաթ հատկացնել և զոհերին թաղել պետական միջոցներով։

## Պատճառներ
Ողբերգության պատճառների շուրջ գլխավոր վարկածի համաձայն՝ վագոններից մեկի քարշային շարժիչն է վառվել, և շփոթված մեքենավարը սխալ որոշում է ընդունել կանգնեցնել գնացքը նեղ թունելում (5.6 մ բարձրությամբ, 5 մ լայնությամբ)՝ «Ուլդուզ» և «Նարիմանով» կայարանների միջև՝ «Ուլդուզ» կայարանից 200 մ հեռավորության վրա։ Երբ գնացքը կանգնել է, թունելը լցվել է ծխով, որից հետո մեքենավարը հայտնել է պատահարի մասին և պահանջել անջատել հոսանքը կոնտակտային ռելսից։

Թունելի վատ օդափոխության և աղոտ լուսավորության պատճառով ուղևորներից շատերը խեղդվել են կամ ճզմվել խուճապի արդյունքում։ Շատերը կոտրված ապակիներից կտրվածքներ են ստացել։ Հրդեհի արդյունքում զոհվածներից շատերը մահացել են գնացքի մեջ, իսկ թունելում գտել են 40 մարմին։ Մի քանի մարդ մահացել է հոսանքահարումից այն բանից հետո, երբ փորձել են բռնվել ուժահաղորդ և հաղորդակցության մալուխներից, որպեսզի շրջանցեն հրդեհված գնացքը։

Չնայած դրան՝ պատահարը հետաքննող կառավարական կոմիտեի նախագահը՝ երկրի առաջին փոխվարչապետ Աբասովը, հայտարարեց, որ ողբերգության գլխավոր պատճառը հնացած սարքավորումներն են․

## Հետևանքներ
Պաշտոնապես հայտարարված տվյալների համաձայն՝ հրդեհի պատճառով զոհվել է 286 ուղևոր (այդ թվում՝ 28 երեխա) և 3 փրկարար, ընդհանուր առմամբ 289 մարդ։ Վիրավորների թիվը կազմել է 270 մարդ (այդ թվում՝ 69 մարդ հոսպիտալացվել է և 13-ի վիճակը եղել է ծանր)։

## Բաքվի մետրոպոլիտենի վտանգը
Բաքվի մետրոյում այդ պատահարից առաջ և հետո մի քանի անգամ ահաբեկչություններ, փոքր հրդեհներ և շարժասանդուղքի փլուզում է տեղի ունեցել։

## Ծանոթագրություններ

## Արտաքին հղումներ
* Ողբերգություն Բաքվի մետրոյում

Կատեգորիա:1995 Ադրբեջանում
Կատեգորիա:1995 երկաթգծի պատահարներ
Կատեգորիա:1995 հոկտեմբեր
Կատեգորիա:1995 հրդեհներ
Կատեգորիա:Բաքվի մետրոպոլիտեն
Կատեգորիա:Երկաթգծի պատահարներ Ադրբեջանում
Կատեգորիա:Հոկտեմբերի 28 իրադարձություններ
Կատեգորիա:Հրդեհներ Ադրբեջանում
Կատեգորիա:Պատահարներ և ահաբեկչություններ մետրոպոլիտենում
Գաբուզյան

**Գաբուզյան**, հայկական ազգանուն

## Ազգանունը կրողներ
* Արա Հարությունի Գաբուզյան (1963), իրավաբան։
* Եղիազար Մարտիրոսի Գաբուզյան (1895-1937), նկարիչ։
* Հովհաննես Եղիազարի Գաբուզյան (ծնվ. 1995), շախմատիստ, գրոսմայստեր։
* Վահրամ Մարտիրոսի Գաբուզյան (1903-1966), բանաստեղծ, արձակագիր, գրական-հասարակական գործիչ։

## Գրական հերոսներ
* *Գաբուզյան (պրոռեկտոր)*, Վարդգես Պետրոսյանի «Ծանր է Հիպոկրատի գլխարկը» դրամայի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Ալաջաջյան

**Ալաջաջյան**, հայկական ազգանուն։

## Ազգանունը կրողներ
* Արմենակ Միսակի Ալաջաջյան (ծնվ. 1930), հայ բասկետբոլիստ, բասկետբոլի մարզիչ։
* Սարգիս Ալաջաջյան (ծնվ. 1941), հայ կոմպոզիտոր, երաժիշտ։
* Ստեփան Եղիայի Ալաջաջյան (1924-2010), հայ արձակագիր, թարգմանիչ։

## Տես նաև
* Համբարձում Սիմոնի Ալաճաճյան (1840-1907), հրապարակախոս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Պետրով-Բիրյուկի տուն (Դոնի Ռոստով)

**Պետրով-Բիրյուկի տուն** (), շենք Ռուսաստանի Դոնի Ռոստով քաղաքում, որտեղ ապրել է ռուս խորհրդային գրող Դմիտրի Իլյիչ Պետրով-Բիրյուկը։ Մշակույթի հայտնաբերված հուշարձան է։

*Հասցեն՝* ք. Դոնի Ռոստով, Բոլշայա Սադովայա փողոց, 111։

## Պատմություն
Գրող Դմիտրի Իլյիչ Պետրով-Բիրյուկը ծնվել է կազակական ընտանիքում,Դոնի զորքի մարզի Աննինսկայա ստանիցայում, որտեղ անցել են նրա մանկությունն ու պատանեկությունը։ Նա հեղինակ է «Դոնի տափաստանների» բնակիչների մասին հետևյալ ստեղծագործությունների. «Ասք կազակների մասին» եռագրություն, «Վայրի դաշտ», «Կոնդրատ Բուլավին», «Դոնի տափաստանների որդիները», «Գրուզինով եղբայրները», «Իվան Տուրչանինով», «Հարավը կրակի մեջ», «Հայրենիքի առջև»։

1932 թվականից գրողն ապրել է Դոնի Ռոստովում, աշխատել որպես խմբագիր գրքի հրատարակչությունում։

## Ճարտարապետություն
Այն տունը, որտեղ 1943-1960 թվականներին ապրել է գրող Դ. Ի. Պետրովը (Բիրյուկ) գտնվում է Դոնի Ռոստովի Էնգելսի փողոցի (այժմ՝ Բոլշայա Սադովայա), 111 և Կիրովի պողոտայի խաչմերուկի մոտ։ Շենքը ճարտարապետության տարածաշրջանային հուշարձան է։ Կառուցվել է Մ. Գ. Ֆոմինի և Ի. Ե. Սավինի տների տեղում՝ 1928 թվականին կոնստրուկտիվիզմի ոճով։ Նրա առաջին հարկում նախկինում գործել է «Պուշինկա» կարի արհեստանոցը, այժմ այնտեղ «Մորթիների թագավորություն» խանութն է և ժամացույցների «18 կարատ» խանութը։

Շենքը աղյուսե է, սվաղված է, հիմնական ծավալով յոթհարկանի է և ութհարկանի՝ հյուսիսարևելյան մասում։ Շենքի ճարտարապետական դիմագիծը ձևավորում են երկու ելունները և քիվապատի բետոնե ճաղաշարքը, անկյունային մասում դուրս ցցված պատշգամբները, մետաղյա ճաղերով կարճասյուների տեսքով ցանկապատերը, 1-ին և 2-րդ հարկերի պատուհանների միջև միջնապատերի կոպտատաշ շարվածքը, միջհարկային քիվերը։ Հիմնական մուտքը փողոցի կողմից ունի բետոնե հովար։

Շենքի հատակագիծը բարդ կառուցվածքի է։ Հատակագծի հիմքը վերելակով աստիճանավանդակն է և նրանց շուրջ գտնվող բնակարանները։ Գրողն ապրել է երկրորդ հարկի թիվ 17 բնակարանում։ Նրա բնակարանի պատուհանները նայել են դեպի փողոց։ Այժմ բնակարանի հուշային նկարագիրը կորսված է։

1978 թվականին շենքի պատին տեղադրված է հուշատախտակ, որի վրա գրված է. 

## Գրականություն
* Гегузин И. Страницы ростовской летописи. - Ростов-н/Д, 1983. - С. 153 - 155.
* Писатели Дона - Ростов-н/Д, 1986. - С. 252 - 256.
* Писатели Дона : биобиблиогр. сб./ сост. Г. Г. Тягленко - Ростов-н/Д.: Кн. изд-во, 1986. – 288с. - С. 252 - 256. – Библиограф. до 1986г. – С.253-256
* Материалы Свода памятников истории и культуры РСФСР. Ростовская область: сб. науч. тр. / М-во культуры РСФСР, АН СССР, НИИ культуры; Авт.-сост. Э.А. Шулепова. - М. : НИИК, 1990. - 174, [1] с. - С. 21-84.
* Дон литературный. Писатели России. Шолоховский край. XIX-XXI вв. [Текст] / [авт. проекта, гл. ред. и сост. Г. Губанов]. – Ростов н/Д, 2006. – 511 с.

## Արտաքին հղումներ
* Ростов-на-Дону
* Выявленные памятники Ростова-на-Дону
* 115 лет со дня рождения Дмитрия Ильича Петрова  (1900-1977)

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:1928 հիմնադրումներ
Աղաբաբյան

**Աղաբաբյան**, հայկական ազգանուն։

## Ազգանունը կրողներ
* Աշոտ Արմենի Աղաբաբյան (ծնվ․ 1959), կաթ և կաթնամթերքի ճարտարագետ-տեխնոլոգ։
* Աշոտ Լիպարիտի Աղաբաբյան (ծնվ․ 1959), ուսուցիչ, գրող, հրապարակախոս, լրագրող։
* Աշոտ Սերյոժայի Աղաբաբյան (ծնվ․ 1952), քաղաքական գործիչ, գործարար։
* Առնոլդ Ռուբենի Աղաբաբյան (1929-1999), ռեժիսոր, սցենարիստ։
* Արայիկ Ռազմիկի Աղաբաբյան (ծնվ. 1962), ՀՀ պետական և քաղաքական գործիչ։
* Արմեն Գրիգորի Աղաբաբյան (1962-1993), հայ ազատամարտիկ։
* Արմեն Հայրապետի Աղաբաբյան (1925-1974), կաթնագործության բնագավառի հայ գիտնական։
* Գաբրիել Մանուչարի Աղաբաբյան (1913-1996), մանկավարժ
* Գրիգոր Գարեգինի Աղաբաբյան (1911-1977), հայ ճարտարապետ։
* Էդուարդ Բորիսի Աղաբաբյան (1975-1993), հայ ազատամարտիկ։
* Լևոն Աղաբաբյան (1887-1915), հայ խմբագիր, մանկավարժ, մաթեմատիկոս։
* Կամո Ալբերտի Աղաբաբյան (1964-1993), հայ ազատամարտիկ։
* Կարապետ Տիգրանի Աղաբաբյան (1896-1965), մանկավարժ, թարգմանիչ։
* Հակոբ Բեժանի Աղաբաբյան (1875-1926), գրող, մանկավարժ։
* Ղազար Աղաբաբյան (18-րդ դար), վաճառական։
* Մակար Սիմոնի Աղաբաբյան (1890-1981), հեղափոխական, պետական, կուսակցական գործիչ։
* Ներսես Ալյոշայի Աղաբաբյան (1972-1994), հայ ազատամարտիկ։
* Նիկոլ Լիպարիտի Աղաբաբյան (ծնվ. 1964), հայ նկարիչ։
* Նիկողայոս Հովհաննեսի Աղաբաբյան (ծնն. թվ. անհայտ–1811), հայ վաճառական, Աստրախանի Աղաբաբյան դպրոցի հիմնադիր։
* Շավարշ Մնացականի Աղաբաբյան (1900-1967), հայ գյուղատնտես։
* Ռազմիկ Արշավիրի Աղաբաբյան (1969-1992), հայ ազատամարտիկ։
* Ռուբեն Հակոբի Աղաբաբյան (1911-1970), բանաստեղծ, ճարտարապետ։
* Սաթենիկ Աղաբաբյան (1895-?), դերասանուհի։
* Սամվել Իշխանի Աղաբաբյան (1955-1994), հայ ազատամարտիկ։
* Սուրեն Բարդուղի Աղաբաբյան (1922-1986), հայ գրականագետ։
* Վարդգես Կարապետի Աղաբաբյան (1906-անհայտ), խորհրդային հայ գեղանկարիչ և քանդակագործ։
* Վերգինե Գարեգինի Աղաբաբյան (1913-1985), հողագետ, միլիատոր։
* Վլադիսլավ Շաղարշի Աղաբաբյան (1932-1994), հայ բուսաբան։
* Ֆլորա Աղաբաբյան, ամերիկաբնակ հայ շեֆ-հրուշակագործ։

## Տես նաև
* Միհրան Սիրականի Աղբաբյան (1923-2019), ճարտարագետ-սեյսմոլոգ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Կատեգորիա:Անձնանվանական հիմքով ազգանուններ
Աղաբեկյան

**Աղաբեկյան**, հայկական ազգանուն։

## Ազգանունը կրողներ
* Ալյոշա Արարատի Աղաբեկյան (1950-1993), ազատամարտիկ։
* Անդրանիկ Ասատուրի Աղաբեկյան (1912-1942), բանաստեղծ, լրագրող
* Անտիկո Աղաբեկյան, թղթակից։
* Արամ Ռաֆիկի Աղաբեկյան (1958), ազատամարտիկ։
* Արթուր Ալեքսանդրի Աղաբեկյան (ծնվ. 1963), պետական և ռազմական գործիչ, խոշոր գործարար, գեներալ-լեյտենանտ, Արցախի հերոս։
* Արթուր Վասակի Աղաբեկյան (1961-1992), հայ ազատամարտիկ։
* Արամ Աղաբեկյան (1886-1966), մանկավարժ։
* Գառնիկ Արտաշեսի Աղաբեկյան (1961-1994), ազատամարտիկ։
* Գրավիկ Սերյոժայի Աղաբեկյան (1965), ըմբշամարտիկ։
* Զավեն Մարտիրոսի Աղաբեկյան (ծնվ. 1954), բանաստեղծ։
* Էդուարդ Արտավազդի Աղաբեկյան (ծնվ. 1963), վիրաբույժ։
* Էլեանորա Նոբելի Աղաբեկյան (1948), ազատամարտիկ, բուժքույր։
* Ժիրայր Սլավիկի Աղաբեկյան (1977-1995), ազատամարտիկ։
* Կամո Ջոնրիդի Աղաբեկյան (ծնվ. 1960), բանաստեղծ։
* Կիմ Բագրատի Աղաբեկյան (ծնվ. 1938), գրականագետ։
* Հմայակ Հակոբի Աղաբեկյան (1889-1954), կրթական գործիչ։
* Մարկոս Խաչատուրի Աղաբեկյան (1830-1908), հայ հրապարակագիր, պատմաբան, թարգմանիչ, գրական-թատերական գործիչ։
* Յուրի Սավադի Աղաբեկյան (1957-2006), ազատամարտիկ։
* Ռաֆիկ Ռուբիկի Աղաբեկյան (1973-1992), ազատամարտիկ։
* Ռոբերտ Աղաբեկյան (1956-1994), ազատամարտիկ։
* Ռուբիկ Պողոսի Աղաբեկյան (1944-1992), ազատամարտիկ։
* Ռուբիկ Սամսոնի Աղաբեկյան (1936), ֆիզքիմիկոս։
* Սամվել Իվանի Աղաբեկյան (1914-?), բանաստեղծ։
* Վալերի Առաքելի Աղաբեկյան (1947-1992), ազատամարտիկ։
* Վոլոդյա Հայրապետի Աղաբեկյան (1957-1992), ազատամարտիկ։
* Վրեժ Արարատի Աղաբեկյան (1974-1993), ազատամարտիկ։

## Գրական հերոսներ
* *Գուրգեն Աղաբեկյան,* Խաժակ Գյուլնազարյանի «Պրոֆեսոր Մեղվաջանյանի նոր արկածները» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Սարմատովայի պարտեզ (Տագանրոգ)

**Սարմատովայի պարտեզ** (), Ռուսաստանի Ռոստովի մարզի Տագանրոգ քաղաքի բնակիչների մշակութային հանգստի վայր, որը հայտնվել է 20-րդ դարի առաջին քառորդում։ Ամառային պարտեզի հիմնադիրը եղել է տիկին Ա. Ս. Սարմատովան։ Նրա տարածքը գտնվում էր Իտալական նրբանցքում։

## Պատմություն
Տագանրոգի Հունական փողոցի և Իտալական նրբանցքի թիվ 3 տան մոտ գտնվում էր ամառային պարտեզը՝ տասնամյակների ընթացքում քաղաքի բնակիչների մշակութային հանգստի վայրերից մեկը։ Այն 20-րդ դարի առաջին քառորդում հիմնադրել է նախկին պարուհի և երգչուհի Ա. Ս. Սարմատովան։ Լենինի փողոցում, մայթի լայնքով տեղադրված էր ցուցանակ. «Սարմատովայի պարտեզ»։

Սկզբնապես այս վայրում տիկին Սարմատովան բացել էր մանրապատումների թատրոն։ Այն հանգրվանել էր մի փոքրիկ հրապարակում, որը կազմված էր երկու հարթակից։ Սարմատովայի ամառային պարտեզում հաճախ ցուցադրվել են էստրադային համարներ, որոնք գալիս էին դիտելու օտարերկրացիները, տեղացի սպաներն ու իրավաբանները։ Մշակութային հանգստի վայրում աշխատել է ռեստորան, որը կոչվել է է «Բուֆֆ»։ Այնտեղ հյուրերին մատուցվող խմիչքների մեջ եղել են անգլիական վիսկի և ֆրանսիական կոնյակ։ Բուֆետում կարելի էր գտնել պաղպաղակ, մրգահյութ, գարեջուր, կվաս, զելտերյան ջուր, սիտրո։ Էստրադային ներկայացումները սկսվել են երեկոյան ժամը տասին, իսկ ռեստորանն աշխատել է մինչև գիշերվա երկուսը։

Քաղաքացիական պատերազմի ժամանակ պարտեզի աշխատանքում եղել է մի փոքր դադար, ապա այն կրկին սկսել է գործել։ Սարմատովայի պարտեզը տեղափոխվել է ժողովրդական կրթության կառավարման կոմիտեի ենթակայությանը, այնուհետև այն ղեկավարել է քաղլուսավորության գեղարվեստական բաժինը, և ամառային պարտեզը դարձել է Տագանրոգի դրամատիկական թատրոնի մասնաճյուղը։ Խորհրդային Միության ժամանակ այստեղ հանդես են եկել Կլավդիա Շուլժենկոն, Վադիմ Կոզինը, Վլադիմիր Կորալլին, Իզաբելլա Յուրևան, Յակով Սկոմարովսկու էստրադային նվագախումբը։

1930-ական թվականների վերջում էստրադան Սարմատովայի պարտեզում գտնվում էր վերին հարթակում, որն Իտալական նրբանցքին զուգահեռ էր։ Հիմա այդ տեղում կառուցված է մանկավարժական ինստիտուտի հանրակացարանը։ Նաև վերևի հարթակում երկար փայտե նստարանների շարքեր էին, որոնք նախատեսված էին 200-300 հանդիսատեսի համար։ 1928 թվականին նստարանները ցանկապատվեցին դիկտե վահաններով են, այնուհետև կառուցվեց փայտե հոծ ցանկապատ։ Նստարանների վերևում կառուցվեց ծածկ, որը հանդիսականներին կարող էր պաշտպանել եղանակային անբարենպաստ գործոններից։ Ստորին հարթակում տեղակայվեցին սրճարան, ռեստորան, շատրվան, թփեր, մանրախճով կածաններ։

## Ծանոթագրություններ

Կատեգորիա:20-րդ դարի հիմնադրումներ Ռուսաստանում
Կատեգորիա:Տագանրոգի զբոսայգիներ
Կատեգորիա:Տագանրոգի տեսարժան վայրեր
Իրանի լեզուներ

Ներկա ժամանակում Իրանի բնակչության (ավելի քան 60 %) մեծամասնությունը խոսում է պարսկերեն (իրանական լեզուներ)։

## Ընդհանուր տեղեկություններ
Պայմանավորված նրանով, որ Իրանում ապրում են բազմաթիվ ազգեր, երկրում լայն տարածում ունեն այլ լեզուներ ևս, որոնցից շատերը ամրագրված են որպես պետական՝ համարվելով երկրում ապրող ազգերի բնիկ լեզուն։ Բացի պարսկերենից, բազմաթիվ հրապարակումներ և հեռարձակումներ ցուցադրվում են իրանական լեզվաընտանիքի Իրանում տարածված այլ լեզուներով ևս, որոնցից են՝ քրդերենը, ադրբեջաներենը, և նույնիսկ ոչ պակաս հայտնի արաբերենով և հայերենով։

Տարբեր հրապարակումներում և վիճակագրական հաշվարկներում ներկայացվում են տարբեր թվեր այդ կամ այլ լեզուների տարածումով, տվյլաները շատ տարբեր են։ Այսպես, բազմաթիվ հետազոտողներ պասկերենով խոսողներին գնահատում են 55-65 %, իսկ պաշտոնական մարդահամարը, որը գրագիտությունն է սահմանում, որպես Ֆարսիի պարզ տեքստեր կարդալու և գրելու ունակություն, տալիս է 84,75% ցուցանիշ։

Լեզվի քաղաքականության հիմքը ամրագրված է երկրի սահմանադրության մեջ, 15-րդ հոդված, որում ասվում է՝


 Իրանցիների համար պաշտոնական և՛ ընդհանուր լեզու, և՛ այբուբեն է համարվում *պարսկերենը* և *պարսկերեն այբուբենը*։ Պաշտոնական փաստաթղթերը և տեքստերը, պաշտոնական գրությունը և դասագրքերը պետք է գրված լինեն այդ լեզվով և այդ այբուբենով, միայն թե տեղական ազգային լեզուները կարող են ազատորեն օգտագործվեն պարսկերենի հետ հավասար մամուլում և այլ լրատվամիջոցներում, ինչպես նաև դպրոցներում ազգային գրականություն դասավանդելու համար։


## Լեզուները ըստ քանակի

Տվյալ աղյուսակում հավաքված են Իրանի լեզուները՝ ըստ քանակի։
 

## Անհետացման վտանգի տակ
Ներկա պահին Իրանում երկու լեզու անհետացման վտանգի տակ են։ Դրանք են՝ նորարամական (մոտ 15,000 բնակչություն 1994 թվականին) և բրաուի (մոտ 20,000 բնակչություն 2007 թվականին) լեզուները։

## Տես նաև
* Իրանի բնակչություն

## Ծանոթագրություններ

Կատեգորիա:Իրանի լեզուներ